Endelig vedtagelse af Klimatilpasningsplan 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Zacharias Bach var forhindret i at deltage i udvalgets behandling af sagen.  
Endelig vedtagelse af Klimatilpasningsplan – tilpasning til mere vand, bestående af Tillæg nr. 1 til Kommuneplan 
2013 og [adresse] 
 
RESUMÉ 
På baggrund af økonomiaftalen for 2013 mellem KL og regeringen besluttede byrådet den 21. maj 2014 at 
sende et forslag til Klimatilpasningsplan for [adresse] i offentlig høring.    
 
 
Kommuneplantillægget sætter mål, rammer og retningslinjer for arbejdet med at tilpasse [adresse] til mere vand, 
udpeger oversvømmelsestruede områder samt prioriterer indsatsen i disse områder. Indsatsplanen uddyber 
beskrivelsen af de konkrete indsatser, forudsætningerne bag prioriteringerne samt økonomien i 
klimatilpasningen.    
 
 
Planen beskriver, hvordan [adresse] gennem planlægning, byudvikling og konkrete 
klimatilpasningsprojekter skal tilpasse sig mere vand og samtidig sikre rekreative sidegevinster og 
understøtte byrådets vækstdagsorden.    
 
 
Via budgetforliget for 2015 er der afsat midler til klimatilpasningsopgaven svarende til det beløb, som blev 
anbefalet for 2015-2017 i en tidligere fremlagt og godkendt indstilling om Forslag til Klimaindsatplan.    
 
 
Økonomiaftalen mellem KL og regeringen for kommunernes økonomi for 2015 forlænger muligheden for 100 
% takstfinansiering via forsyningsselskaberne med et år. Det betyder, at kontrakter om sådanne projekter nu 
skal indgås inden 31. december 2015.    
 
 
I offentlighedsfasen indkom der seks høringssvar, herunder en indsigelse fra Naturstyrelsen.    
 
 
Naturstyrelsen er enig i planforslagets sigte. Men styrelsen vurderede, at ordlyden af to retningslinjer kunne 
være i konflikt med de statslige interesser for udviklingsmuligheder i danske havne og gjorde derfor indsigelse 
mod planforslaget. Ordlyden af de aktuelle retningslinjer er nu tilrettet i samarbejde med styrelsen, som derfor 
vil frafalde sin indsigelse, såfremt ændringerne vedtages.    
 
 
To af høringssvarene handlede primært om konkrete problemer med oversvømmelser i forskellige områder af 
byen, og et tredje foreslog landskabelig omlægning af byens parker. Disse henvendelser fører ikke til 
ændringer i planen, da de hovedsageligt er rettet mod at håndtere hverdagsregn eller skal løses via 
myndighedernes sagsbehandling. De to førstnævnte henvendelser indeholder desuden konkrete ideer til 
klimatilpasning, som allerede er i gang med at blive behandlet i samarbejde med Aarhus Vand A/S.   
 
 
Danmarks Naturfredningsforening roser forslaget. Vejdirektoratet bifalder ligeledes forslaget og gør 
opmærksom på, at klimatilpasning, som inddrager vejnettet, fordrer samarbejde. 
INDSTILLING 
At 1) Klimatilpasningsplanen bestående af Tillæg nr. 1 til kommuneplan 2013 og Klimaindsatsplan vedtages 
med mindre præciseringer samt med de to ændringer af retningslinje 2.1 og 2.4, som er aftalt med 
Naturstyrelsen.  
 
 
At 2) De indkomne bemærkninger under den offentlige høring besvares i overensstemmelse med 
anbefalingerne i denne indstilling. 
Sagens forløb 
27-10-2014 Magistraten 
 
Fremsendes til [adresse] med bemærkning, at Magistraten i mødet den 27. oktober 2014 anbefaler, at byrådet 
tiltræder Borgmesterens Afdelings og Magistratsafdelingen for Teknik og Miljøs indstilling af 20. oktober 2014. 
 
 
Odeline Kjær og Viola Eriksen var forhindrede i at deltage i sagens behandling. 
 
[adresse] Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 5. november 2014 
 
24-11-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Zacharias Bach var forhindret i at deltage i udvalgets behandling af sagen. 
 
